Carta Hugonis Dalmacii junioris. Notum sit omnibus quod Hugo Dalmacius, in capitulum Marciniaci veniens, ibi Deo et ejusdem loci sanctimonialibus donavit omnes consuetudines quas quaerebat in villa de Campo celato; et coquus ejus et omnes sui clientes dederunt similiter; et propter hoc dedit ei prior Archimbaldus centum solidos. Si quis vero de successoribus meis hoc donum fregerit, iram omnipotentis Dei incurrat. Testes sunt Girardus de Montcellis et Robertus frater ejus, Hugo Duradens, Amicus praepositus, Hildinus praepositus, Senoret, Amicus.